هیبرید آراج یا هیبرید ماشین (اینگیلیسجه. Hybrid vehicle) هاوا بولاندیرماسی نی آزالتماق اۆچون ایکی و یا نئچه جور موتورو ایشلَدَن ماشینلارا دئییلیر. بیر موتور معمولی بنزین یا قازویل یاندیریر(یول شولوق اولمایاندا و ماشین تئزتئز دایانمایاندا) ، و آیریسی دا الکتریک موتور دور، یول شولوغ اولاندا آشاغی سورعتلرده بو موتور ایشه سالینیر، ماشین بو موتورون گوجوندن یارارلانیر. بو قاتیشیق گوجلری ایشلتمک تکنولوژی سی ماشینلاردان علاوه، دیزل - الکتریک قاتارلاردا، دنیز آلتیندا باتری ایشلدن سو آلتی گمی(زیر دریایی) لرده ده استفاده اولونور. هیدرولیک هیبریدلرده ده سیخیلمیش مایعلرین ذخیره اولونموش انرژیلری ایشه سالینیر.